laion/Wikipedia-Exotic huggingface dataset:
দ্য প্রস অ্যান্ড কন্স অব হিচ হাইকিং

দা প্রস অ্যান্ড কন্স অব হিচ হাইকিং ব্রিটিশ সঙ্গীতঙ্গ রজার ওয়াটার্সের প্রথম একক অ্যালবাম। ১৯৮৪ সালে, ওয়াটার্স পিংক ফ্লয়েড ছেড়ে দেওয়ার ঘোষণা করার এক বছর পূর্বে, হার্ভেস্ট রেকর্ডস থেকে এটি মুক্তি পেয়েছিল। অ্যালবামটি মার্কিন যুক্তরাষ্ট্রে রেকর্ডিং ইন্ডাস্ট্রি অ্যাসোসিয়েশন অব আমেরিকা কর্তৃক ১৯৯৫ সালের এপ্রিল মাসে গোল্ড শংসাপত্র লাভ করে। অ্যালবামের সঙ্গীতগুলি ১৯৮৩ সালের ফেব্রুয়ারি থেকে ডিসেম্বর মাস পর্যন্ত অলিম্পিক সাউন্ড স্টুডিওতে রেকর্ড করা হয়েছিল। "অলমিউজিক পর্যালোচনা"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "রজার ওয়াটার্স : দ্য প্রস অ্যান্ড কন্স অব হিচ হাইকিং"। রোলিং স্টোন। ৭ জুন ১৯৮৪। ৪ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cross, Charles R. (২০০৪)। "Roger Waters"। Brackett, Nathan; Hoard, Christian। রোলিং স্টোন অ্যালবাম গাইড (৪র্থ সংস্করণ)। Simon & Schuster। পৃষ্ঠা 864। আইএসবিএন 0-7432-0169-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sputnikmusic review REG:International Roger Waters FanClub
সাহেব বিবি গোলাম (১৯৫৬-এর চলচ্চিত্র)

সাহেব বিবি গোলাম হল একটি জনপ্রিয় বাংলা চলচ্চিত্র যা পরিচালনা করেন কার্তিক চট্টোপাধ্যায়। বিমল মিত্রের একই নামের উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৬ সালে সরকার প্রোডাকশনস প্রাইভেট লিমিটেড ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। চলচ্চিত্রটিতে ব্রিটিশ রাজত্বকালে বাংলায় সামন্ততন্ত্রের করুণ পতনকে তুলে ধরেছিল। এই চলচ্চিত্রটির মুখ্য চরিত্রে অভিনয় করেন ছবি বিশ্বাস, উত্তম কুমার, অনুভা গুপ্ত, সুমিত্রা দেবী এবং ভানু বন্দ্যোপাধ্যায়। চলচ্চিত্রটি সর্বকালের অন্যতম সেরা বাংলা চলচ্চিত্র হিসাবে বিবেচিত হয়। উত্তম কুমার - ভূতনাথ ছবি বিশ্বাস - মেজবাবু অনুভা গুপ্ত - জবা সুমিত্রা দেবী - পটেশ্বরী ভানু বন্দ্যোপাধ্যায় কানু বন্দ্যোপাধ্যায় ছায়া দেবী - বড় বউ নৃপতি চট্টোপাধ্যায় শিশির বাতবয়াল মিহির ভট্টাচার্য আশু বোস অজিত চ্যাটার্জী রেখা চ্যাটার্জী ধীরাজ দাস জহর গাঙ্গুলী - ঘাড়িবাবু "Saheb Bibi Golam (1956) - Cinestaan.com"। Cinestaan। ২০১৮-০২-২৭ তারিখে মূল থেকে আর্কাইভ করা। সংগ্রহের তারিখ ২০১৮-০২-২৭।  "Saheb Bibi Golam (1956)"। Indiancine.ma। সংগ্রহের তারিখ ২০১৭-১০-২০।  "Saheb Bibi Golam (1956)"। FilmiClub (ইংরেজি ভাষায়)। সংগ্রহের তারিখ ২০১৭-১০-২০।  "Saheb Bibi Golam (1956) - King, Queen, Knave: Uttam Kumar - Sumitra Devi Old Kolkata Bengali Classic Movie by Kartik Chatterjee | WBRi | Washington Bangla Radio on internet"। Washington Bangla Radio on internet। সংগ্রহের তারিখ ২০১৭-১০-২০।  Saheb Bibi Golam (পোলিশ ভাষায়), সংগ্রহের তারিখ ২০১৭-১০-২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Saheb Bibi Golam (1956)"। gomolo.com। ২০১৭-১০-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২০।  "Saheb Bibi Golam. Saheb Bibi Golam Movie Cast & Crew."। bharat-movies.com। ২০১৭-১০-২০ তারিখে মূল থেকে আর্কাইভ করা। সংগ্রহের তারিখ ২০১৭-১০-২০।  "Saheb Bibi Golam on Moviebuff.com"। www.moviebuff.com। সংগ্রহের তারিখ ২০১৭-১০-২০।  "Bengali classics and their notable Hindi remakes | The Times of India"। www.timesofindia.com। সংগ্রহের তারিখ ২০১৮-০৫-০৬।  ইন্টারনেট মুভি ডেটাবেজে সাহেব বিবি গোলাম (ইংরেজি)
জিও পেমেন্টস ব্যাঙ্ক

জিও পেমেন্টস ব্যাংক একটি ভারতীয় পেমেন্ট ব্যাংক যা ২০১৮ সালে শুরু হয়। ভারতে পেমেন্ট ব্যাংকগুলি একটি বিশেষ শ্রেণীর ব্যাঙ্ক যা আমানত গ্রহণ করতে পারে এবং অর্থ প্রদান করতে পারে তবে ঋণ বা ক্রেডিট কার্ড সহ অন্যান্য ধরনের ঋণ ইস্যু করতে পারে না। জিও পেমেন্টস ব্যাংক লিমিটেড হল রিলায়েন্স ইন্ডাস্ট্রিজ এবং ভারতীয় স্টেট ব্যাঙ্কের মধ্যে একটি যৌথ উদ্যোগ যা ৭০ঃ৩০ ভাগে রয়েছে। ১৯ আগস্ট, ২০১৫ এ রিলায়েন্স ইন্ডাস্ট্রিজ ব্যাংকিং নিয়ন্ত্রণ আইন, ১৯৪৯ এর ধারা ২২ (১) এর অধীনে ভারতীয় রিজার্ভ ব্যাংক থেকে পেমেন্ট ব্যাংক পরিচালনার জন্য লাইসেন্স পেয়েছিল। ১০ নভেম্বর, ২০১৬ এ এটি একটি পেমেন্ট ব্যাংক স্থাপনের জন্য পাবলিক লিমিটেড কোম্পানি হিসাবে নিবন্ধভুক্ত হয়। ৩ এপ্রিল ২০১৮ জিও পেমেন্টস ব্যাঙ্ক ষষ্ঠ পেমেন্ট ব্যাঙ্ক হয়ে ভারতে অপারেশন শুরু করে ।। "Jio Payments Bank"। www.businesstoday.in। সংগ্রহের তারিখ ৫ এপ্রিল ২০১৮। [স্থায়ীভাবে অকার্যকর সংযোগ] "Jio Payments Bank begins its operations"। economictimes.indiatimes.com। সংগ্রহের তারিখ ৫ এপ্রিল ২০১৮।
হায়দ্রাবাদি বিরিয়ানি

হায়দ্রাবাদি বিরিয়ানি হলো ভারতের হায়দ্রাবাদের এক প্রকার বিরিয়ানি, এটি রান্নার দম পদ্ধতি ব্যবহার করে চাল থেকে প্রস্তুত করা হয়। হায়দ্রাবাদি বিরিয়ানি রান্না'র প্রধান উপকরণগুলি হলো তুলশীমালা চাল, বাসমতী চাল, খাসির বা গরুর মাংস অথবা মুরগীর মাংস, দই, পিঁয়াজ, দারুচিনি, লবঙ্গ, এলাচ, তেজপাতা, জায়ফল, কালোজিরা (শাহী জিরা), জয়ত্রি, তারকা মৌরি (বিরিয়ানি ফুল), লেবু এবং জাফরান। ধনিয়া পাতা এবং ভাজা পেঁয়াজ খাবারকে সুশোভিত করতে ব্যবহৃত হয়। মূল খাবার লাল মাংস (খাসি/গরুর মাংস) দিয়ে তৈরি করা হয়; তবে মুরগী, মাছ, চিংড়ি বা সবজি খাবারে কিছু বৈচিত্রের জন্য ব্যবহার করা যেতে পারে। হায়দ্রাবাদি বিরিয়ানি সাধারণত মুঘলাই এবং ইরানি খাবারের মিশ্রণ হিসাবে ঐতিহাসিক হায়দ্রাবাদ রাজ্যের নিজামের রান্নাঘরে উদ্ভূত বলে বিশ্বাস করা হয়। ভারতীয় রন্ধনশৈলীর একটি মূখ্য উপাদান হলো হায়দ্রাবাদি বিরিয়ানি। হায়দ্রাবাদি বিরিয়ানি সাধারণত ২ ধরনের: কাচ্চি (কাঁচা) বিরিয়ানি এবং পাক্কি (রান্না করা) বিরিয়ানি। কাচ্চি বিরিয়ানি কাঁচা মাংস দিয়ে তৈরি করা হয় সারা রাত মশলা দিয়ে ম্যারিনেট করে এবং তারপরে রান্নার আগে দই দিয়ে (টকদই) মাখিয়ে রাখা হয়। মাংসের টুকরাগুলো সুগন্ধী বাসমতী চালের আস্তরণের ভেতর রাখা হয় এবং ময়দা দিয়ে হান্ডি (পাতিল) বন্ধ করার পর দমে রান্না করা হয়। তবে এটি একটি সতর্কণীয় প্রক্রিয়া, কারণ মাংস বেশি-সেদ্ধ করা বা কম-সেদ্ধ করা এড়াতে সময় এবং তাপমাত্রার দিকে সূক্ষ্ম মনোযোগ প্রয়োজন। পাক্কি বিরিয়ানিতে মাংস অল্প সময়ের জন্য ম্যারিনেট করা হয় এবং চাল দিয়ে স্তরীভূত করার আগে এবং ময়দার খামির দিয়ে বন্ধ পাত্রে রান্না করা হয়। পাক্কি আখনিতে (রান্না করা রসা ঝোলের সাথে) উপাদানগুলিকে চুলায় পাকাবার আগে সেদ্ধ করা হয়। জায়ফল, আতর এবং কেওড়া মাংসের রসা ঝোলকে সুগন্ধযুক্ত করে তুলে। এছাড়া জাফরান এবং এলাচ'ও ব্যবহার করা হয়। বিরিয়ানির একটি নিরামিষ সংস্করণও রয়েছে, যা গাজর, মটর, ফুলকপি, আলু এবং কাজু জাতীয় সবজি ব্যবহার করে তৈরি করা হয়। বিরিয়ানি সাধারণত দহি চাটনি (দই-চাটনি) এবং মিরচি কা সালান (মরিচের সস্) দিয়ে পরিবেশন করা হয়। এছাড়াও সালাদ হিসাবে থাকে পিঁয়াজ, গাজর, শসা এবং লেবুর টুকরা। শিক কাবাব কাচ্চি বিরিয়ানি হায়দ্রাবাদি হালিম Colleen Taylor Sen (২০০৪)। Food culture in India। Greenwood Publication। পৃষ্ঠা 115। আইএসবিএন 0-313-32487-5। সংগ্রহের তারিখ ১২ অক্টোবর ২০১১।  "Biryani is an Indian invention". Virsanghvi.com. "Telangana / Hyderabad News : Legendary biryani now turns `single'"। The Hindu। ২০০৫-০৮-১৮। ২০০৭-০৩-২৯ তারিখে মূল থেকে আর্কাইভ করা। সংগ্রহের তারিখ ২০১১-০২-১৮।  "Of biryani, history and entrepreneurship - Rediff.com Business"। In.rediff.com। ২০০৪-০৪-০৯। সংগ্রহের তারিখ ২০১১-০২-১৮।  "Metro Plus Chennai / Eating Out : Back to Biryani"। The Hindu। ২০০৫-০৬-১৩। ২০০৯-১১-১০ তারিখে মূল থেকে আর্কাইভ করা। সংগ্রহের তারিখ ২০১১-০২-১৮।  উইকিমিডিয়া কমন্সে হায়দ্রাবাদি বিরিয়ানি সংক্রান্ত মিডিয়া রয়েছে। উইকিবইয়ে এই বিষয়ের উপরে একটি বই রয়েছে: রন্ধনপ্রণালী:হায়দ্রাবাদি বিরিয়ানি
গোঁফ

গোঁফ (ইউকে: /məˈstɑːʃ/; টেমপ্লেট:Lang-en-US, /ˈmʌstæʃ/) বা মোচ হল উপরের ওষ্ঠের উপরে গজানো চুল। সাধারণত ছাঁটাই কিংবা নানান শৈলীর গোঁফ মক্ষিকার সাহার্যে গোঁফের যত্ন নেয়া যেতে পারে। সাধারণত কারও গোঁফ আছে বলা হলে মনে করা হয় তার ওষ্ঠের ওপরের অংশটুকুতেই তা সীমাবদ্ধ আছে, কারণ গাল ও থুতনির অন্যান্য অংশে গজানো চুলকে দাড়ি বলা হয়। বয়সন্ধিকালে ছেলেদের গোঁফ ওঠার শুরু হয়। নিওলিথিক যুগ থেকেই পাথরের ক্ষুর দিয়ে ক্ষৌরি করার চল শুরু হয়, আর এই সুদীর্ঘকালের ব্যবধানে গোঁফের নানান রকম ফ্যাশন চালু হয়েছে। যারা গোঁফ রাখে তারা নিয়মিত ছেঁটে ও আঁচড়ে রীতিমত এর যত্ন করে থাকে। পৃথিবীর বিভিন্ন দেশে দীর্ঘ ও সযত্নে রক্ষিত গোঁফের প্রতিযোগিতা হয়ে থাকে। বিশ্ব দাড়ি ও গোঁফ চ্যাম্পিয়নশিপে ছ'টি উপবিভাগে গোঁফের বিভাজন করা হয়। গোঁফ শৈলী "দালি" গোঁফ শৈলী "ইংরেজ" গোঁফ শৈলী "ফু মঞ্চু" বা "এশীয় ডোজো মাস্টার" গোঁফ শৈলী "পাকোনো" গোঁফ শৈলী "অশ্বখুর" গোঁফ শৈলী "সাম্রাজ্যিক" গোঁফ শৈলী "মেক্সিকান" গোঁফ শৈলী "প্রাকৃতিক" গোঁফ শৈলী "পেন্সিল" গোঁফ শৈলী "টুথব্রাশ" গোঁফ শৈলী গোঁফের উদাহরণ বিদ্রুপাত্মক সহিত্য-রচয়িতা মাইকেল "আর্তেস" আতরে Venceslau Brás, সাবেক ব্রাজিলের রাষ্ট্রপতির পাকানো বা সাম্রাজ্যিক গোঁফ ইনভারসিলের জেনারেল জর্জ ক্যাম্পবেলের সাম্রাজ্যিক গোঁফ এডলফ হিটলারের টুথব্রাশ গোঁফ অধিবাস্তববাদী সালভাদোর দালির ঢেউখেলানো সরু গোঁফ, যা তিনি যার জনপিয় করেছিলেন। হাল্ক হোগানের অশ্বখুর গোঁফ রিচার্ড পেটির শেভরনের গোঁফ (পাশ দৃশ্য) জন ওয়াটার্সের পেন্সিল গোঁফ প্রশস্ত "মেক্সিকান" গোঁফে এমিলিয়ানো জাপাতা ফ্রিডরিখ এঙ্গেলসের সিন্ধুঘোটক গোঁফ আমেরিকান মুশটাচে ইনস্টিটিউট দাড়ি শ্মশ্রুধারী মহিলা মুভেম্বর moustache is almost universal in British English while mustache predominates in American English, although the third edition of Webster (1961), which gives moustache as the principal headword spelling. Later editions of Webster's New Collegiate Dictionary (from the 1973 eighth edition) give mustache. উইকিঅভিধানে গোঁফ শব্দটি খুঁজুন। উইকিমিডিয়া কমন্সে গোঁফ সংক্রান্ত মিডিয়া রয়েছে। Photos of famous composers' moustaches in recognition of Movember French documentary (52min) about history of moustache
অতিসংক্রমণকারী

রোগবিস্তার বিজ্ঞানের আলোচনায় অতিসংক্রমণকারী বলতে সংক্রামক রোগাক্রান্ত একটি অস্বাভাবিকভাবে সংক্রামক জীবকে বোঝায়। মানববাহিত রোগের ক্ষেত্রে একজন অতিসংক্রমণকারী বলতে এমন একজন সংক্রামক রোগাক্রান্ত ব্যক্তিকে বোঝায়, যার থেকে সাধারণের তুলনায় অন্য ঝুঁকিপূর্ণ ব্যক্তির সংক্রামিত হবার সম্ভাবনা বেশি। অতিসংক্রমণের কিছু কিছু ক্ষেত্রে ৮০/২০ বিধি পরিলক্ষিত হয়, যেখানে প্রায় ২০% সংক্রামিত ব্যক্তি ৮০% রোগ সংবহনের জন্য দায়ী। তবে যদি ৮০%-এর কম বা বেশি শতাংশ সংবহনের জন্য দায়ী হলেও অতিসংক্রমণ ঘটেছে বলা হতে পারে। যেসমস্ত মহামারীতে এ ধরনের অতিসংক্রমণ ঘটনাগুলি (Super Spreader EVents, সংক্ষেপে SSEV) বেশি থাকে, সেগুলিতে রোগাক্রান্ত ব্যক্তিদের সিংহভাগ অপেক্ষাকৃত কম সংখ্যায় তাদের সংস্পর্শে আসা দ্বিতীয় কোনও ব্যক্তিকে সংক্রামিত করেন। অতিসংক্রমণ ঘটনাগুলির পেছনে একাধিক নিয়ামকের প্রভাব থাকে, যেমন- সম্প্রদায়ব্যাপী অনাক্রম্যতা হ্রাস, হাসপাতালীয় সংক্রমণ, সংক্রমণ প্রাবল্য (Virulence), বাহিত ভাইরাসের পরিমাণ (Viral load), অপরোগনির্ণয় (Misdiagnosis), বায়ুপ্রবাহ গতিবিজ্ঞান, অনাক্রম্যতা দমন এবং অন্য রোগ সংক্রামক জীবাণুর সহ-সংক্রমণ । যদিও অতিসংক্রমণ ঘটনার শিথিল কিছু সংজ্ঞা বিদ্যমান, তবুও কোন্‌ বৈশিষ্ট্যগুলি একটি রোগবিস্তারের ঘটনাকে অতিসংক্রমণ ঘটনা হিসেবে চিহ্নিত করতে সাহায্য করে, সেগুলি নির্ধারণের চেষ্টা করা হয়েছে। লয়েড-স্মিথ ও তাঁর সহযোগীরা (২০০৫) অতিসংক্রমণ ঘটনা শনাক্ত করতে নিম্নোক্ত কর্মনির্দেশনাবিধি সংজ্ঞায়িত করেছেন: আলোচনাধীন রোগ এবং জনসমষ্টির জন্য প্রযোজ্য কার্যকর জনন সংখ্যা, R-এর মান প্রাক্কলন করা; স্বতন্ত্র ভিন্নতা ছাড়াই যাদৃচ্ছিকভাবে নির্ধারিত প্রক্রিয়ার কারণে Z-এর প্রত্যাশিত পরিসীমা প্রতিনিধিত্ব করে, এরূপ গড় R দিয়ে পোয়াসোঁ বিন্যাস করা; অতিসংক্রমণকে এভাবে সংজ্ঞায়িত করা: যখন কোনও সংক্রামিত ব্যক্তি Z(n)-এর চেয়ে বেশি সংখ্যক দ্বিতীয় ব্যক্তিকে সংক্রামিত করেন, যেখানে Z(n) পোয়াসোঁ ( R ) বিন্যাসের n-তম শতকরা। এই কর্মনির্দেশনাবিধি ৯৯-তম শতকরার অতিসংক্রমণ ঘটনাকে এমন একটি ঘটনা হিসাবে সংজ্ঞায়িত করে যা সমসত্ব জনসমষ্টির ৯৯% সংক্রমণের ঘটনার বেশি সংক্রমণ ঘটায়। সূচক রোগী (Index case) রোগের প্রাদুর্ভাব বৈশ্বিক মহামারী সংক্রমণ প্রাবল্য রোগবিস্তার বিজ্ঞানের প্রকোষ্ঠভিত্তিক প্রতিমানসমূহ (Compartmental models in epidemiology) Galvani, Alison P.; May, Robert M. (২০০৫)। "Epidemiology: Dimensions of superspreading": 293–95। ডিওআই:10.1038/438293a। পিএমআইডি 16292292। পিএমসি 7095140  |pmc= এর মান পরীক্ষা করুন (সাহায্য)।  Lloyd-Smith, JO; Schreiber, SJ (২০০৫)। "Superspreading and the effect of individual variation on disease emergence": 355–59। ডিওআই:10.1038/nature04153। পিএমআইডি 16292310। পিএমসি 7094981  |pmc= এর মান পরীক্ষা করুন (সাহায্য)।  Stein, Richard A. (২০১১)। "Superspreaders in Infectious Disease": 510–13। ডিওআই:10.1016/j.ijid.2010.06.020 । পিএমআইডি 21737332।
জর্দা (তামাক)

জর্দা এক ধরনের তামাকজাত পণ্য। এটা সাধারণত পানের সাথে মশলা হিসেবে ব্যবহৃত হয়। জর্দা পানে স্বাদ ও গন্ধ বাড়িয়ে দেয়। ফলে তা পানসেবীদের কাছে এক অত্যাবশ্যকীয় পণ্য হিসেবে সমাদৃত। জর্দা তামাক হতে প্রস্তুত হওয়ায় এটা নেশার উদ্রেক করে। যার কারণে নেশার বস্তু হিসেবেও এটি ব্যবহৃত হয়। যেগুলো শুধু নেশার ও মুখের দুর্গন্ধ দূর করা জন্যই ব্যবহৃত হয়। জর্দার অ্যালকালয়েড ও নিকোটিন অধিক মাত্রায় বিষাক্ত। জর্দা মুুুুখের ক্যান্সারের ঝুঁকি বাড়ায়। ক্যান্সার গবেষণার আন্তর্জাতিক সংস্থা আইএআরসি-এর মতে, যারা পানের সঙ্গে তামাক জাতীয় দ্রব্যাদি গ্রহণ করেন তাদের মুখে ক্যান্সার হওয়ার আশঙ্কা থাকে। জর্দা কয়েক প্রকার হয়ে থাকে। তামাক থেকে উৎপন্ন জর্দাসমূহ ক্যান্সার সৃষ্টি করে। এগুলো ছাড়াও মিষ্টি জর্দা নামক এক প্রকার জর্দা আছে যা মিষ্টিপানের স্বাদ কে বহুলাংশে বাড়িয়ে দেয়। নারিকেল তেল শিল্পের উচ্ছিষ্ট অংশ নারিকেলের আঁশ দিয়ে তৈরী এই জর্দাও শরীরেও জন্য ক্ষতিকর। কারণ এখানেও মাত্রাতিরিক্ত কৃত্রিম রং, স্যাকারিন, সুগন্ধি এবং অন্যান্য কেমিক্যাল ব্যবহার করা হয়। নিকোটিন প্রতিস্থাপন থেরাপি Detailed Guide: Cancer (General Information) Signs and Symptoms of Cancer ওয়েব্যাক মেশিনে আর্কাইভকৃত ২৭ জুন ২০১০ তারিখে.
বাংলাদেশ ভোক্তা সমিতি

বাংলাদেশ ভোক্তা সমিতি (ক্যাব) বাংলাদেশে ঢাকায় বসবাসকারী একাধিক ব্যক্তির চিন্তার ফসল হিসেবে ১৯৭৮ সালে প্রতিষ্ঠিত একটি অমুনাফাভিত্তিক বেসরকারি সংগঠন। সাধারণভাবে ক্যাব ভোক্তার অধিকার ও কর্তব্য সম্পর্কে সচেতন করে থাকে। সংগঠনটি আমেরিকা ও ইউরোপের ভোক্তা সাধারণের স্বার্থ রক্ষায় কাজ করে যেসব সংগঠন বা সংস্থা রয়েছে তাদের নমুনায় নিজেরদের গঠন প্রণালি ও কার্যা প্রণালি নির্ধারণ করে। বাংলাদেশে সংগঠনটি প্রধানত দরিদ্র ও মধ্যবিত্ত ভোক্তা সাধারণে স্বার্থ রক্ষা নিজেদের মৌলিক দায়িত্ব হিসেবে বেছে নিয়েছে। বাংলাদেশের সবকটি বিভাগীয় শহর ও জেলায় ভোক্তা সমিতির কার্যক্রম রয়েছে। সংস্থাটি নিত্য প্রয়োজনীয় দ্রব্য ও সেবামূলক পণ্যের বাজারদর নিয়মিত পর্যবেক্ষণ করে ভোক্তাদেরকে বিভিন্ন মাধ্যমে বাজারের প্রকৃত অবস্থা সম্পর্কে অবহিত করে থাকে। যাতে বাজারদর সাধারণ মানুষের ক্রয় ক্ষমতার বাইরে চলে না যায। এজন্যে সস্থাটির একটি বাজার পর্যবেক্ষণ শাখা আছে। ওই শাখর কর্মরতরা নিয়মিত বাজার সমীক্ষা পরিচালনা করে ও সংবামাধ্যমের সাহায্যে ভোক্তাদের কাছে তথ্য দিয়ে থাকে। বাংলাদেশে ব্যবহৃত ১২টি ক্ষতিকর ফরমালিন ও খাদ্যে ভেজাল দেয়ার বিরুদ্ধে ভোক্তা অধিকার ‘নোংরা এক ডজন’ নামে প্রচার অভিযান চালায়। স্বাধীনতা পরবর্তী বাংলাদেশে কীটনাশক বিক্রি ও বাজারজাতকরণে রাষ্ট্রীয় কোনো নীতিমালা ছিলো না। সংস্থাটির উদ্যোগে ও আন্দোলনের মুখে সরকার এ বিষয়ে একটি সুস্পষ্ট নীতি প্রণয়ন করে। পরবর্তীতে এটি গেজেট পরিপত্রের মাধ্যমে সধারণ ভোক্তাদের অবহিত করার পাশাপাশি ব্যবসায়ীদেরকে প্রয়োজনীয় নির্দেশনা দেয়া হয়। ক্যাব ভোক্তা সাধারণের কাছে পণ্য ও ভোক্তার অধিকার বিষয়ক প্রতিনিয়ত তথ্য পৌঁছে দিতে ‘ভোক্তা কণ্ঠ’ নামে একটি মাসিক বুলেটিন প্রকাশ করে। এটি বাংলা ভাষায় প্রকাশিত হয়। এছাড়া ইংরেজি ভাষায় তিন মাস পরপর ত্রৈমাসিক ম্যাগাজিনও প্রকাশ করে সংগঠনঠি। এটি বাংলাশে ছাড়া আন্তর্জাতিক পর্যায়ে ভোক্তা সম্পর্কিত বিভিন্ন সংগঠন ও সংস্থার সদর দফতর বরাবর ডাকযোগে পাঠনো হয়। এর বাইরেও নানা ইস্যু কিংবা ভোক্তাদের নানা সমস্যার দিক অনুসরণে ছোট ছোট বই, প্রচারপত্র, ফোল্ডার ইত্যাদি নিয়মিত প্রচার করে। বিভিন্ন দিবস কেন্দ্রীক স্থানীয় সংবাদমাধ্যমে বিভিন্ন ফিচার ও প্রেস বিজ্ঞপ্তি প্রকাশ হয়। "ভোক্তা অধিকার সুরক্ষায় নতুন মন্ত্রণালয় করার দাবি"। banglanews24.com। সংগ্রহের তারিখ ২০২১-০২-২২।  "ক্যাব সেবা"। VoktaKantho.com। সংগ্রহের তারিখ ২০২১-০২-২২।  "বাংলাদেশ ভোক্তা সমিতি"। বাংলাপিডিয়া। সংগ্রহের তারিখ ২১ এপ্রিল ২০২০।
তাপ্তি নদী

তাপ্তি নদী (গুজরাতি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী। তাপ্তি নদীর উৎস দক্ষিণ মধ্যপ্রদেশের সাতপুরা পর্বতশ্রেণীর পূর্বভাগে। অতঃপর এই নদী পশ্চিমমুখে প্রবাহিত হয়ে মধ্যপ্রদেশের নিমার অঞ্চল, মহারাষ্ট্র রাজ্যের খান্দেশ ও পূর্ব বিদর্ভ অঞ্চলের উপর দিয়ে প্রবাহিত হয়ে দাক্ষিণাত্য মালভূমির উত্তর-পশ্চিম কোণ ঘেঁষে দক্ষিণ গুজরাতের সুরাট জেলায় সুরাট বন্দরনগরীর নিকট আরব সাগরের খাম্বাত উপসাগরে পতিত হয়েছে। সমান্তরালভাবে প্রবাহিত নর্মদা নদীর সঙ্গে এই নদী উত্তর ও দক্ষিণ ভারতের সীমা নির্দেশ করে। গুজরাত ও মহারাষ্ট্রের সীমানার কাছে তাপ্তি নদীর দক্ষিণে সহ্যাদ্রি বা পশ্চিমঘাট পর্বতমালার উৎস। Tapti River Watershed Map and data ওয়েব্যাক মেশিনে আর্কাইভকৃত ৬ এপ্রিল ২০০৫ তারিখে — World Resources Institute "Tapti Basin Station: Kathore"। UNH/GRDC। সংগ্রহের তারিখ ২০১৩-১০-০১।  টেমপ্লেট:Western Ghats
মৌসুমি বায়ু

মৌসুমি বায়ু দক্ষিণ এশিয়া এবং ভারত মহাসাগরীয় অঞ্চলের জলবায়ুতে সবচেয়ে বেশি প্রভাব বিস্তারকারী বায়ুপ্রবাহ। ধারণা করা হয়, দক্ষিণ এশিয়ায় মৌসুমি বায়ুচক্রটির সূত্রপাত ঘটে হিমালয় পর্বতমালা সৃষ্টির সময় থেকে। ঋতু পরিবর্তনের সাথে সাথে মৌসুমি বায়ুপ্রবাহের দিকও পরিবর্তিত হয়। *গ্রীষ্মমৌসুমি:------ গ্রীষ্মকালে প্রবল উষ্ণতায় স্থলভাগে যে নিম্নচাপের সৃষ্টি হয় তার প্রভাবে সংলগ্ন সমুদ্র অঞ্চল থেকে জলীয় বাষ্প নিয়ে মৌসুমী বায়ু প্রবেশ করে। একেই বলে মৌসুমী বায়ুর আগমন বা গ্রীষ্ম মৌসুমী। *শীত মৌসুমী:-------- শীতকালের স্থলভাগ দ্রুত তাপ বিকিরণে শীতল হয় এবং সমুদ্র তুলনামূলক উষ্ণ থাকে।ফলে সমুদ্র ে সৃষ্টি হয় নিম্নচাপ এবং স্থলভাগে উচ্চচাপ। এই অবস্থায় মৌসুমী বায়ু স্থলভাগ থেকে সমুদ্রের দিকে বয়ে যায় এটি মৌসুমী বায়ুর প্রত্যাগমন বা শীত মৌসুমী। মৌসুমি বায়ু শব্দটির ইংরেজি প্রতিশব্দ ‘মনসুন’ (Monsoon) মূলত আরবি শব্দ ‘মাওসিম’ (مَوْسِمٌ) বা মালয়লম শব্দ 'মনসিন'(Monsin) থেকে এসেছে। ‘মাওসিম’ শব্দের অর্থ ঋতু বা কাল। ।মৌসুমি শব্দটি সর্বপ্রথম ব্যবহার করেন ব্রিটিশ বিজ্ঞানী 'এডমন্ড হ্যালি'(১৬৫৬)। গ্রীষ্মকালে ভারতের পশ্চিমাঞ্চলে ভূখণ্ডে প্রচণ্ড তাপের কারণে নিম্নচাপ কেন্দ্রের সৃষ্টি হয়, একই সময়ে ভারত মহাসাগর তুলনামূলকভাবে শীতলতর হওয়ায় উচ্চচাপ কেন্দ্রের সৃষ্টি হয়। ফলে প্রচুর পরিমাণে জলীয় বাষ্পসহ সাগর থেকে ভূখণ্ডে মৌসুমি বায়ু প্রবাহিত হয় যা ভারি বৃষ্টিপাত ঘটায়। ভারত মহাসাগর অঞ্চলে গ্রীষ্মকালীন মৌসুমি বায়ু দুই শাখায় বিভক্ত: আরব সাগর প্রবাহ এবং বঙ্গোপসাগর প্রবাহ। আরব সাগরের বায়ুপ্রবাহ ভারতের কেন্দ্রভূমির আবহাওয়ার ওপর অধিক প্রভাব বিস্তার করে। অন্যদিকে বঙ্গোপসাগরের মৌসুমি বায়ুপ্রবাহটি মূলত গাঙ্গেয় সমভূমি অঞ্চল ও ভারতের উত্তর-পূর্বাঞ্চলের আবহাওয়ার প্রকৃতিকে নিয়ন্ত্রণ করে। জুন মাসের শুরুর দিকে এই বায়ুপ্রবাহ বাংলাদেশ দিয়ে ভারতের কেন্দ্র-অঞ্চলের নিম্নচাপ কেন্দ্রের দিকে প্রবাহিত হতে থাকে। শীতকালে ভারত মহাসাগরের জলের তুলনায় ভারতীয় ভূখণ্ড দ্রুত শীতল হয়ে উচ্চচাপ কেন্দ্র গড়ে ওঠে এবং ভারত মহাসাগর অঞ্চলে নিম্নচাপের সৃষ্টি হয়। ফলে শীতকালীন মৌসুমি বায়ু প্রবাহিত হয়। এই বায়ুপ্রবাহের একটি ধারা বাংলাদেশ অতিক্রম করে বঙ্গোপসাগর অভিমুখে ধাবিত হয়। ভারতের জলবায়ু মৌসুমী বায়ু একটি বিশেষ প্রকারের সাময়িক বায়ু। টেমপ্লেট:বিশ্বক বায়ু
জাহাঙ্গীর কবির (রাজনীতিবিদ)

জাহাঙ্গীর কবির বাংলাদেশের ঝালকাঠি জেলার রাজনীতিবিদ ও ঝালকাঠি-১ (রাজাপুর-কাঁঠালিয়া) আসনের সাবেক সংসদ সদস্য। জাহাঙ্গীর কবির তৎকালীন বেঙ্গল প্রেসিডেন্সির বাকেরগঞ্জ জেলার ঝালকাঠি মহকুমার কাঁঠালিয়া থানার একটি সম্ভ্রান্ত রাজনৈতিক বাঙ্গালী মুসলিম পরিবারে জন্মগ্রহণ করেন, যারা চেচরিরামপুরের তালুকদার বংশ হিসাবে পরিচিত। দাবি করা হয় যে তাঁর পূর্বপুরুষ টেন্ডুর খাঁ ছিলেন সুলতান শের শাহ সুরির অন্যতম বংশধর। টেন্ডুর খাঁ বিহারের সাসারাম শহর হতে পহেলা বাংলার ফরিদপুরে বসবাস শুরু করেছিলেন। তারপর তিনি ফরিদপুর থেকে বৃহত্তর বরিশালের চেচরিরামপুর গাঁওয়ে এসেছিলেন যেখানে তাকে সৈয়দপুর পরগণার একটি তালুক দেওয়া হয়। জাহাঙ্গীর কবিরের বংশলতিকা হচ্ছে: জাহাঙ্গীর কবির ইবনে তোফাজ্জল হোসেন খাঁন তোতা মিঞা ইবনে মোয়াজ্জেম হোসেন খাঁন নয়া মিঞা ইবনে আহসান খাঁন ইবনে ভোলা খাঁন ইবনে নাসির খাঁন। তাঁর আপন চাচা নুরুল হোসেন খাঁন নান্না মিঞা ছিলেন হোসেন শহীদ সোহ্‌রাওয়ার্দীর সহচর এবং নিখিল ভারত মুসলিম লীগের স্বোচ্ছাসেবক বাহিনীর সম্পাদক। জাহাঙ্গীর কবির ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ঝালকাঠি-১ (রাজাপুর-কাঁঠালিয়া) আসন থেকে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ এপ্রিল ২০২০।  সিরাজ উদদীন আহমেদ (২০১০)। "চেচরিরামপুরের তালুকদার পরিবার"। বরিশাল বিভাগের ইতিহাস। ১। ঢাকা: ভাস্কর প্রকাশনী। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জাহাঙ্গীর কবির

আব্দুল আলীম বলতে যাদেরকে বোঝানো হতে পারে; জাহাঙ্গীর কবির (কর্মকর্তা) -বাংলাদেশী সরকারি চাকরিজীবী ও বাংলাদেশ পানি উন্নয়ন বোর্ডের মহাপরিচালক। জাহাঙ্গীর কবির (রাজনীতিবিদ) -বাংলাদেশের রাজনীতিবিদ ও ঝালকাঠি-১ আসনের সাবেক সাংসদ। জাহাঙ্গীর কবির নানক - বাংলাদেশ আওয়ামী লীগের প্রেসিডিয়াম সদস্য ও ঢাকা-১৩ আসনের সাবেক সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জাহাঙ্গীর কবির (কর্মকর্তা)

জাহাঙ্গীর কবির একজন বাংলাদেশী বেসামরিক সরকারি কর্মচারী এবং বাংলাদেশ পানি উন্নয়ন বোর্ডের সাবেক মহাপরিচালক (ডিজি)। জাহাঙ্গীর কবির রাজশাহী প্রকৌশল ও প্রযুক্তি বিশ্ববিদ্যালয় থেকে ১৯৮২ সালে সিভিল ইঞ্জিনিয়ারিং এবং ১৯৯৩ সালে এমএসসি পাস করেন। ১৯৮৩ সালে তিনি বিডব্লিউডিবিতে সহকারী প্রকৌশলী (সিভিল) হিসাবে যোগদান করেন। তিনি বিডব্লিউডিবির অতিরিক্ত মহাপরিচালক (পশ্চিম অঞ্চল) ছিলেন। এপ্রিল ২০১৬-২০২০ সালে তিনি বাংলাদেশ পানি উন্নয়ন বোর্ডের মহাপরিচালক (ডিজি) হিসেবে নিয়োগ দেয়া হয়। "Jahangir Kabir new DG of BWDB"। The Daily Star (ইংরেজি ভাষায়)। ২০১৬-০৪-২৪। সংগ্রহের তারিখ ২০২০-০৪-২২।  "BWDB officials 'admit failure' during ACC grilling"। New Age | The Most Popular Outspoken English Daily in Bangladesh (ইংরেজি ভাষায়)। সংগ্রহের তারিখ ২০২০-০৪-২২।
সঙ্গম সাহিত্য

সঙ্গম সাহিত্য ধ্রুপদী তামিল সাহিত্যের একটি অংশ। খ্রিষ্টপূর্ব ৩০০ অব্দ থেকে ৬০০ খ্রিষ্টাব্দের মধ্যে রচিত এই সাহিত্যধারা ৪৭৩ জন কবির রচিত ২৩৮১টি কবিতার এক সংকলন। এই কবিদের মধ্যে ১০২ জনের পরিচয় জানা যায় না। এই কবিতাগুলি যে সময়কালে রচিত হয় সেই সময়কালটিকে সাধারণভাবে সঙ্গম যুগ নামে অভিহিত করা হয়। সাহিত্য গবেষকদের মতে সহস্রাধিক বছর বিদ্যমান সঙ্গম কিংবদন্তির নামানুসারে এই সমগ্র সাহিত্যবর্গটি নামাঙ্কিত। সঙ্গম সাহিত্যের বিষয়বস্তু ছিল ধর্মনিরপেক্ষ। এর উপজীব্য ছিল তামিল জাতির দৈনন্দিন জীবনযাত্রার নানা বিবরণ। সঙ্গম সাহিত্যকারেরা ছিলেন তামিল কবি। তাদের মধ্যে ছিলেন সমাজের বিভিন্ন পেশা ও শ্রেণির পুরুষ ও মহিলারাও। পরবর্তীকালে বিভিন্ন সংকলনে সংকলিত ও সম্পাদিত হয়ে ১০০০ খ্রিষ্টাব্দ নাগাদ গ্রন্থাকারে প্রকাশিত হয় এই কবিতাগুলি। পরবর্তীকালে জনপ্রিয়তা হারালেও ঊনবিংশ শতাব্দীতে সি ডব্লিউ তামোতারামপিল্লাই ও ইউ ভি স্বামীনাথ আয়ার প্রমুখ পণ্ডিত কর্তৃক পুনরাবিষ্কৃত হয় এগুলি। কামসূত্র প্রাচীন তামিল দেশ সঙ্গম ভূমিরূপ সঙ্গম Kamil Veith Zvelebil, Companion Studies to the History of Tamil Literature, p.12 K.A. Nilakanta Sastry, A History of South India, OUP (1955) p.105 "Classical Tamil"। ৭ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৮ জুন ২০০৯।  George L. Hart III, The Poems of Ancient Tamil, U of California P, 1975. Irayanaar Agapporul dated to c 750CE first mentioned the Sangam legends. An inscription of the early tenth century CE mentions the achievements of the early Pandya kings of establishing a Sangam in Madurai. See K.A. Nilakanta Sastry, A History of South India, OUP (1955) p.105 "The latest limit of Ettutokai and Pattupattu may be placed around 700 AD...." - Vaiyapuri Pillai, History of Tamil language and literature p.38. "...the Tamil language of these brief records achieved a flowering during the first centuries of the Common Era, culminating in the emergence of a poetic corpus of very high quality [...] To this corpus the name sangam poetry was added soon afterwards...." Burton Stein, A History of India (1998), Blackwell p.90. The only religious poems among the shorter poems occur in paripaatal. The rest of the corpus of Sangam literature deals with human relationship and emotions. See K.A. Nilakanta Sastri, A History of South India, OUP (1955) pp.330-335 Minatchisuntharan, T.P. History of Tamil Literature. Annamalai University Publications in linguistics, 3. Annamalai University, 1965 Krishnamurti, C.R., Thamizh Literature Through the Ages, Vancouver, B.C. Canada [১] Varalaaru.com - Monthly web magazine on South Indian History and Literature
এ. এম. আমিনুল হক

এ. এম. আমিনুল হক একজন বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক (ডিজি)। এ. এম. আমিনুল হক ১৯৬২ সালে সিরাজগঞ্জ জেলার উল্লাপাড়া উপজেলার কয়ড়া গ্রামে জন্মগ্রহণ করেন। তিনি ১৯৮৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে বিএসসি ইন সিভিল ইঞ্জিনিয়ারিং এবং ১৯৯১ সালে এশিয়ান ইনস্টিটিউট অব টেকনোলজি, থাইল্যান্ড থেকে হাইড্রোলিক অ্যান্ড কোস্টাল ইঞ্জিনিয়ারিংয়ে এমএসসি ডিগ্রি অর্জন করেন। এ. এম. আমিনুল হক ১৯৮৪ সালে বাংলাদেশ পানি উন্নয়ন বোর্ডে সহকারী প্রকৌশলী পদে চাকরিতে যোগদান করে পানি উন্নয়ন বোর্ডের প্রধান প্রকৌশলী (পরিকল্পনা) ও এফআরইআরএমআইপি প্রকল্পের পরিচালকের দায়িত্ব পালনসহ বিভিন্ন দপ্তরে দায়িত্ব পালন করেন। তিনি ১৩ ফেব্রুয়ারি ২০২০ সাল থেকে বাংলাদেশ পানি উন্নয়ন বোর্ডের মহাপরিচালক হিসেবে দায়িত্ব পালোণ করছেন। "বাংলাদেশ পানি উন্নয়ন বোর্ডের মহাপরিচালক"। বাংলাদেশ জাতীয় তথ্য বাতায়ন। ২২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২০।  "পানি উন্নয়ন বোর্ডের মহাপরিচালক আমিনুল হক"। দৈনিক সমকাল। ১৫ ফেব্রুয়ারি ২০২০। সংগ্রহের তারিখ ২২ এপ্রিল ২০২০। [স্থায়ীভাবে অকার্যকর সংযোগ] "প্রকৌশলী এ.এম. আমিনুল হক বাংলাদেশ পানি উন্নয়ন বোর্ডের মহাপরিচালক নিযুক্ত"। আমাদের সময়.কম। ১৪ ফেব্রুয়ারি ২০২০। সংগ্রহের তারিখ ২২ এপ্রিল ২০২০।